Síðastliðinn miðvikudag var samkoma á Bifröst sem jafnframt markaði upphaf hátíðahalda vegna 90 ára afmælis Samvinnuskólans sem seinna varð Samvinnuháskólinn , loks Viðskiptaháskólinn en í dag er Háskólinn á Bifröst . Vinum , nágrönnum , nemendum , íbúum staðarins og öðrum velunnurum skólans var boðið að þiggja veitingar og þar á eftir hlýða á tónlist Bandsins bak við eyrað . Ágúst Einarsson , rektor Háskólans bauð gesti velkomna . Sagði hann að afmælisins yrði minnst með ýmsum hætti á árinu ; m.a. með ráðstefnum og málþingum , menningarhátíð og opnu húsi á Bifröst . Tilkynnti hann í ávarpi sínu að ákvörðun hefði verið tekin um að skólagjöld við skólann yrðu ekki hækkuð á næsta skólaári , þriðja árið í röð .